
ΕΦΗΜΕΡΙΕ ΤΗΣ ΚΥΒΕΡΝΗΣΕΙ)! 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

14 ΦΕΒΡΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ 

54 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 86894/3739 

Έγκριση γενικού πολεοδομικού σχεδίου (Γ.Π.Σ.) Ιστιαίας (ν. Εύ¬ 
βοιας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
το άρθρο 3 αυτού 

2. Τις διατάξεις του ν. ^.558/1985 (ΦΕΚ 137/Α) και ειδικότερα 
το άρθρο 23 (παρ. 1). 

3. Την υπ’ αριθ. 54111/2181/26.7.1985 απόφαση του Υπουρ¬ 
γού Χωροταξιάς Οικισμού και Περιβάλλοντος «Κίνηση της διαδικα¬ 
σίας του Γενικού Πολεοδομικού Σχεδίου Ιστιαίας (ν.Εύβοιας) (ΦΕΚ 
423/Δ). 

4. Τα υπ’ αριθ. 3747/19.3.1985 και 3748/19.3.1985 έγγραφα 
του Τμήματος Πολεοδομίας και Πολεοδομικών Εφαρμογών Νομαρ¬ 
χίας Εύβοιας προς τους αρμοδίους φορείς. 

5. Την υπ’ αριθ. 54/1985 γνωμοδότηση του Δημοτικού Συμβου¬ 
λίου Ιστιαίας. 

6. Το υπ’ αριθ. 781/1985 έγγραφο της ΙΑ' Εφορείας Προϊστορι¬ 
κών και Κλασικών Αρχαιοτήτων Εύβοιας του Υπουργείου Πολιτι¬ 
σμού. 

7. Το υπ’ αριθ. 1192/1985 έγγραφο της Νομαρχίας Εύβοιας 
Τμήμα Κοινωνικής Πρόνοιας. 

8. Το υπ’ αριθ. 636/Φ. 701. 1/85 έγγραφο της Πυροσβεστικής 
Υπηρεσίας του Υπουργείου Δημόσιας Τάξης. 

9. Το υπ’ αριθ. Φ. 17/2418/85 έγγραφο της Νομαρχίας Εύβοιας 
Τμήμα Υγιεινής. 

10. Το υπ’ αριθ. Ζ/5662/85 έγγραφο της Νομαρχίας Εύβοιας, 
Δ/νση Γεωργίας. 

11. Το υπ’ αριθ. 523069/85 έγγραφο του Ελληνικού Οργανισμού 
Τουρισμού. 

12. Το υπ’ αριθ. 2702/85 έγγραφο της Νομαρχίας Εύβοιας, 
Δ/νση Συγκοινωνιών. 

13. Το υπ’ αριθ. 913/85 έγγραφο της Νομαρχίας Εύβοιας, Γρα¬ 
φείο Μέσης Τεχνικής Επαγγελματικής Εκπαίδευσης. 

14. Το γεγονός ότι οι υπόλοιποι φορείς δεν απάντησαν μέχρι σήμε- 
ρα. 

15. Την υπ’ αριθ. 2/1985 γνωμοδότηση του Συμβουλίου Χωρο¬ 
ταξίας Οικισμού και Περιβάλλοντος νομού Εύβοιας, αποφασίζουμε. 

1) Εγκρίνεται το γενικό πολεοδομικό σχέδιο (Γ.Π.Σ.) του δήμου 
Ιστιαίας (ν. Εύβοιας), όπως τα όρια του προσδιορίζονται με κόκκινη 


γραμμή στους χάρτες Π-1.11 και Π-1.2, 1.3.2 σε κλίμακα 1:5.000 
Κυρίως το ως άνω σχέδιο περιλαμβάνει: 

Α. Την πολεοδομική οργάνωση του δήμου για πληθυσμιακό μέγε¬ 
θος 4.700 κατοίκων (πληθυσμός 1987) με: 

α. Την επέκταση του σχεδίου πόλης σε εκτάσεις πυκνοδομημένες, 
αραιοδομημένες και αδόμητες, συνολικής επιφάνειας 1.200 στρεμμά¬ 
των περίπου και τη δημιουργία τεσσάρων πολεοδομικών ενοτήτων 
μέσης πυκνότητας 80, 92, 85 και 90 κατοίκων/Ηα και μέσου συντε¬ 
λεστή δόμησης 1, 10, 1, 25, 1 και 1 αντίστοιχα, όπως φαίνεται στο 
χάρτη Π-1, 4-1 1.5 σε κλίμακα 1:5.000. 

β. Τον προσδιορισμό των χρήσεων γης, όπως φαίνονται στους χάρ¬ 
τες Π-1.2, 1.3.2 και ειδικότερα: 

Χωροθέτηση: 

—Κεντρικών λειτουργιών επιπέδου πόλης (εμπορίου, διοίκησης, 
γραφείων) στον κεντρικό άξονα που διασχίζει την πόλη από Βορρά 
προς Νότο. 

—Δημιουργία τοπικού κέντρου σε κάθε γειτονιά. 

—Επέκταση του υπάρχοντος χώρου Γυμνασίου - Λυκείου νότια και 
δημιουργία δύο νέων συγκροτημάτων νηπιαγωγείου - δημοτικού. 

—Δημιουργία δύο νέων παιδικών σταθμών στο χώρο του νέου δη¬ 
μοτικού σχολείου και στο χώρο πρόνοιας δίπλα στο κέντρο υγείας. 

—Καθορισμός χώρου για κοινωνική πρόνοια, περίθαλψη στην πε¬ 
ριοχή του κέντρου υγείας και κέντρου ανοικτής προστασίας ηλικιωμέ¬ 
νων (ΚΑΠΗ). 

-Καθορισμός αθλητικού κέντρου σε δημοτική έκταση. 

—Χωροθέτηση αθλητικών εγκαταστάσεων στην περιοχή δίπλα στον 
Ξηριά. Στην περιοχή αυτή καθορίζεται επίσης χώρος για κτίριο της 
Μέσης Τεχνικής Εκπαίδευσης (Μ.Τ.Ε.). 

' -Χωροθέτηση βιοτεχνικού πάρκου βορειοανατολικά μεταξύ του 
ποταμού Ξηριά και της πόλης. 

—Δημιουργία χώρου πράσινου μεταξύ του βιοτεχνικού πάρκου και 
της κατοικημένης περιοχής. 

-Καθορισμός χώρου νεκροταφείου νοτιοδυτικά της πόλης σε από¬ 
σταση 250 μέτρων από το τέλος της επέκτασης. 

—Μεταφορά του χώρου το Ο.Ε.Κ. δίπλα στο αθλητικό κέντρο. 

γ. Τη γενική εκτίμηση της χωρητικότητας των πολεοδομικών ενο¬ 
τήτων σε κατοίκους 1987, των αναγκών σε γη (Ηα) για κοινωνική 
υποδομή σε επίπεδο πόλης και των αναγκών σε γη (Ηα) για κοινωνι¬ 
κή υποδομή στις πολεοδομικές ενότητες, όπως αναφέονται στους πί¬ 
νακες Α.11.2.Ια, Α 11.6 και Α.11.2.3. 

δ. Την Ιεράρχιση του οδικού δικτύου, όπως φαίνεται στο χάρτη 
Π-2.1.2 σε κλίμακα 1:5.000. 

Βασικότερες παρεμβάσεις είναι: 

—Μεταφορά της Εθνικής οδού έξω από την πόλη με πρόβλεψη 
κατασκευής δύο ανισόπεδων κόμβων, περιμετρικών αρτηριών και αρ¬ 
τηρίας που διαχωρίζει την κατοικημένη περιοχή από τη βιοτεχνική 
ζώνη. 







498 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟΝ) 


—Δημιουργία εσωτερικών συλλεκτηρίων και πεζοδρόμων. 

—Εγκατάσταση του σταθμού’λεωφορείων στην είσοδο της πόλης. 

—Εγκατάσταση του σταθμού φορτηγών στο βιοτεχνικό πάρκο. 

ε. Τον καθορισμό ζωνών: 

1. Οικονομικών και θεσμικών κινήτρων, όπως φαίνονται στο χάρτη 
Π-1.7 σε κλίμακα 1:5.000 και ειδικότερα: 

—Ζώνη περιοχής εξυγίανσης στο κέντρο στην παλιά πόλη και 

—Ζώνη κοινωνικού συντελεστή κατά μήκος του σημερινού κεντρι¬ 
κού δρόμου στην περιοχή των κεντρικών λειτουργιών. 

2. Νέων αναπτυξιακών ζωνών και ζώνης εξυγίανσης κατοικίας 
όπως φαίνονται στους χάρτες Π-1.6.1 και Π-1.6.2 σε κλίμακα 
1:5.000 και ειδικότερα: 

-Ζώνη χονδρικού και λιανικού εμπορίου. 

-Ζώνη βιοτεχνίας και βιοτεχνικού πάρκου. 

—Ζώνη νέων προγραμμάτων παροχής ετοίμου σπιτιού στην περιο¬ 
χή που προτείνεται να δοθεί στον Ο.Ε.Κ. 

Β. Την πρόταση λήψης μέτρων για την προστασία του περιβάλλο¬ 
ντος, όπως φαίνεται στους χάρτες Π-1.9 και Π-4,1. σε κλίμακα 
1:25.000. Βασικότερες παρεμβάσεις είναι: 

—Ζώνη προστασίας γεωργικής γης υψηλής παραγωγικότητας στον 
κάμπο μεταξύ Ιστιαίας και θάλασσας. 

—Ζώνη προστασίας δασών νοτιοανατολικά της Ν. Σινάσσου. 

—Ζώνη προστασίας ακτών στα Κανατάδικα. 

—Ζώνη προστασίας οικοσυστημάτων ειδικού ενδιαφέροντος (βιότο¬ 
ποι στις περιοχές Μικρό και Μεγάλο Διβάρι). 

—Ζώνη προστασίας αρχιτεκτονικών συνόλων παραδοσιακής κληρο¬ 
νομιάς στο κέντρο της παλιάς πόλης. 

Γ. Τις προτάσεις για τα απαραίτητα έργα και μελέτες δικτύων 
υποδομής, όπως φαίνεται στους χάρτες Π-2.2.2, Π-2.3.2, Π-2.4.2 
και Π-2.6.2 σε κλίμακα 1:5.000 και ειδικότερα: 

α. Δικτύου ύδρευσης: 

Πρόβλεψη δικτύου ύδρευσης της πόλης και των οικισμών Άγ. 
Γεώργιος καί Άγ. Παντελεήμονας. 

β. Δίκτυο αποχέτευσης όμβριων αντιπλημμυρικής προστασίας: 

Κατασκευή δικτύου ακάθαρτων και ξεχωριστών δικτύων αποχέτευ¬ 
σης αστικών λυμάτων και βιοτεχνικών αποβλήτων με οινεξάρτητα 
συγκροτήματα «Επεξεργασίας και διάθεσής τους». 


γ. Ενεργειακό σύστημα: 

Πρόταση για εγκατάσταση πρωτεύοντος και δευτερεύοντος εναε¬ 
ρίου δικτύου ηλεκτρικής ενέργειας και πρόβλεψη θέσεων υποσταθμών 
μέσης τάσης. 

Δ. Τις προτάσεις για την αντιμετώπιση θεομηνιών, όπως φαίνεται 
στο χάρτη Π-3.1.2, 3.2. και 3.3. σε κλίμακα 1:5.000 και ειδικότε¬ 
ρα: 

α. Πυροπροστασία. 

Χωροθέτηση πυροσβεστικού σταθμού στο χώρο της επέκτασης και 
σημείων υδροληψίας για πυρόσβεση. 

β. Προστασία από σεισμό. 

Χώρος συγκέντρωσης σε περίπτωση σεισμού το σχολείο και το στά¬ 
διο. 

γ. Εγκαταστάσεις έκτακτης ανάγκης στο χώρο πράσινου που δια¬ 
χωρίζει τη βιοτεχνική ζώνη από την κατοικία (ύπαρξη αποθηκών, 
υλικών και σκηνών). 

Ε. Συνοπτικά αντίτυπα των παραπάνω δώδεκα (12) χαρτών και 
τριών (3) πινάκων θεωρημένα από τον Προϊστάμενο της Δ/νσης Πο- 
λεοδομικών Εφαρμογών με την υπ’ αριθ. 86894/1985 πράξη του 
δημοσιεύονται στην Εφημερίδα της Κυβερνήσεως με την απόφαση 
αυτή. 

Εντός της περιοχής του Γ ενικού Πολεοδομικού Σχεδίου και ειδικό¬ 
τερα στις εκτός σχεδίου πόλεως περιοχές του περιλαμβάνονται σ’ αυτό 
οικοδομικές άδειες που έχουν εκδοθεί με τις προγενέστερες ισχύουσες 
διατάξεις ή έχει υποβληθεί ο πλήρης φάκελος με τα απαραίτητα για 
την έκδοση της οικοδομικής άδειας στοιχεία μέχρι την ημερομηνία 
δημοσίευσης το παρόντος, εκτελούνται όπως εκδόθηκαν ή εκδίδονται 
βάσει των υποβληθέντων στοιχείων. 

Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 24 Δεκεμβρίου 1985 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

